Dewleta tirke ya îşxalkere saetanê serê sibayî de qezaya Zîrganî ya Kantonê Hesekê daye bombayan ver. Goreyê zanayîşanê ke ameyî girewtene hêriş de leşkerêkê Şamî dinyaya xo bedilnaye diyê înan qicî çar kesî birîndar bîyî.
Birîndarî ameyî berdene Nêweşxaneyê Şehîd Xebatî yê Dirbêsîyê. Dîya zanayene ke leşkerê ke dinyaya xo bedilnaye endamê hêzanê hukmatê Şamî  Mehmûd El-Xerîb o.
Nameyê birîndaran zî wina yê: Mihemed Qasim (20), Mueyed Ebdullah (32) û wird qicê ci Mihemed Mueyed Ebdullah (7) û Teysîr Mueyed Ebdullah (5).
Dîya zanayene ke wird qicê birîndarî û babîyê înan sewqê Nêweşxaneyê Şehîde Sarya yê Hesekê bîyî.
